ຝ່າຍຄ້ານ ຊີເຣຍ ຈະເຂົ້າຮ່ວມ ກອງປະຊຸມ ນາໆຊາດ (ສະໄລດ໌)
ທ່ານ Ahmed al-Khatib ກ່າວ​ວ່າ ​ໄດ້​ຕັດ​ສີນ​ໃຈ​​ຍຸຕິ​ໃນຄວາມ​ສົງ​​ໄສຂອງ​ເຂົາ​ເຈົ້າ ກ່ຽວ​ກັບການ​ເດີ​ນ​ໄປ​ຮ່ວມກອງ​ປະຊຸມ​ເພື່ອນ​ມິດ​ຊີ​ເຣຍ.
ບັນດາຜູ້ນໍາຝ່າຍຄ້ານຊີເຣຍ ກ່າວວ່າ ເຂົາເຈົ້າຈະໄປຮ່ວມກອງ ປະຊຸມນາໆຊາດທີ່ກຸງໂຣມໃນອາທິດນີ້ ຫລັງຈາກໄດ້ພິຈາລະ ນາກ່ຽວກັບການບອຍຄອດບໍ່ເຂົ້າຮ່ວມ ເພາະເຂົາເຈົ້າຫລິງເຫັນ ວ່າ ນາໆຊາດບໍ່ໄດ້ເອົາບາດກ້າວໃດໆ ເພື່ອຍຸຕິຄວາມຮຸນແຮງ ໃນຊີເຣຍ ຢູ່ໃນຖະແຫລງການ ທີ່ນຳອອກເຜີຍແຜ່ທາງ Facebook ຂອງທ່ານໃນຕອນແລງວັນຈັນວານນີ້ ຫົວໜ້າແນວໂຮມຝ່າຍຄ້ານຊີເຣຍ ທ່ານ Ahmed al-Khatib ກ່າວວ່າ ບັນດາເພື່ອນຜູ້ນໍາຝ່າຍຄ້ານຂອງທ່ານ ໄດ້ຕັດສີນໃຈຍຸຕິໃນຄວາມສົງໄສຂອງເຂົາເຈົ້າ ກ່ຽວກັບການເດີນໄປຮ່ວມກອງປະຊຸມເພື່ອນມິດຊີເຣຍ ທີ່ກຳນົດໃສ່ວັນພະຫັດຈະມາເຖິງນີ້ ຮອງປະທານາທິບໍດີ ສະຫະລັດ ທ່ານ Joe Biden ຍິນດີຕໍ່ການຕັດ ສິນໃຈດັ່ງກ່າວ ໂດຍເວົ້າວ່າ ການປະຊຸມເປັນໂອກາດອັນສໍາຄັນ ແກ່ພວກຝ່າຍຄ້ານ ເພື່ອອອກຄວາມ ຄິດຄວາມເຫັນ ກ່ຽວກັບວິກິດການ ທ່ານໄດ້ກ່າວຕໍ່ທ່ານ Khatib ໃນລະຫວ່າງການ ສົນທະນາທາງໂທລະ ສັບໃນວັນຈັນວານນີ້ວ່າ ກອງປະຊຸມຈະເປັນຊ່ອງທາງນຶ່ງໃນການສົນ ທະນາ ກ່ຽວກັບວ່າຈະໃຫ້ການຊ່ວຍເຫລືອແກ່ພວກຝ່າຍຄ້ານ ແລະປະຊາຊົນຊີເຣຍແນວໃດ ທໍານຽບຂາວກ່າວວ່າ ລັດຖະມົນຕີການຕ່າງປະເທດສະຫະລັດຄົນໃໝ່ ທ່ານ John Kerry ຈະພົບກັບບັນດາສະມາຊິກຝ່າຍຄ້ານ ທ່ານ Kerry ກ່າວໃນວັນຈັນວານນີ້ວ່າ ຫລັງຈາກການເຈລະຈາທີ່ກຸງ ລອນດອນ ກັບນາຍົກລັດຖະມົນຕີອັງກິດ ທ່ານ David Cameron ແລະລັດຖະມົນຕີການ ຕ່າງປະເທດ ທ່ານ William Hague ທີ່ວ່່າ ຄວາມຮຸນແຮງທີ່ຍັງດຳເນີນຢູ່ຕໍ່ມາ ໃນຊີເຣຍ ແມ່ນເປັນຫລັກຖານວ່າ ປະທານາທິບໍດີ Bashr al-Assad ຕ້ອງໄດ້ລາ ອອກຈາກຕໍາແໜ່ງ ນອກນັ້ນທ່ານຍັງປະນາມອັນທີ່ຮ້ອງວ່າ “ການສັງຫານທີ່ບໍ່ ເລືອກໜ້າ” ໃນ “ການໃຊ້ຄຳເວົ້າທີ່ແຮງທີ່ສຸດ ”